পেগাসাস সফটওয়্যার: ইসরায়েলে সরকারি লোকদের ওপর নজরদারি করছিল সেদেশেরই পুলিশ
ইসরায়েলের সাবেক প্রধানমন্ত্রী বিনিয়ামিন নেতানিয়াহুর সহযোগীসহ সরকারি ব্যক্তিদের ওপর  নজরদারি করতে সেদেশের পুলিশ কোন পূর্ব-অনুমোদন ছাড়াই 'পেগাসাস' নামের স্পাইওয়্যার ব্যবহার করেছে -  এমন এক অভিযোগ ওঠার পর তা তদন্ত করতে এক কমিশন গঠনের কথা বলেছে ইসরায়েলি সরকার।
পেগাসাস নামের সফটওয়্যারটি তৈরি করে ইসরায়েলেরই এনএসও গ্রুপ নামে একটি প্রতিষ্ঠান - যা দিয়ে মোবাইল ফোন হ্যাক করা যায়।
এটি একবার কারো মোবাইল ফোনে ঢুকলে তা দিয়ে নজরদারি প্রতিষ্ঠান সেই  ফোনের মেসেজ, ফটো, বা ইমেইল হস্তগত করতে পারে,  ফোনে কথাবার্তা রেকর্ড করতে পারে এবং গোপনে এর মাইক্রোফোন ও ক্যামেরা চালু করতে পারে।
বিশ্ব জুড়ে রাজনীতিক, সাংবাদিক, মানবাধিকার কর্মীদের ফোন হ্যাকিং
ইসরায়েলি স্পাইওয়্যারের টার্গেট ইমরান খান, ম্যাক্রঁ ও আরো এক ডজন রাষ্ট্রনেতা
ইসরায়েলি স্পাইওয়্যার পেগাসাস কি বাংলাদেশেও ব্যবহৃত হয়েছে?
এনএসও গ্রুপের বিরুদ্ধে অভিযোগ উঠেছে যে তাদের এই পেগাসাস সফটওয়্যার পৃথিবীর বিভিন্ন দেশে একনায়কতান্ত্রিক সরকারের কাছে বিক্রি করা হয়েছে - এবং তারা এটির অপব্যবহার করেছে।
এখন ইসরায়েলের ভেতরেই এ সফটওয়্যার অবৈধভাবে ব্যবহারের অভিযোগ উঠলো।
ইসরায়েলের  অভ্যন্তরীণ নিরাপত্তা মন্ত্রী ওমর বারলেভ বলেছেন ইসরায়েলি সংবাদপত্র ক্যালকেলিস্টে প্রকাশিত এই অভিযোগ তদন্তে একটি রাষ্ট্রীয় কমিশন গঠন করা হবে।
পত্রিকার খবরে বলা হয়, মন্ত্রী, মেয়র, কর্মকর্তা, সাংবাদিক, বিক্ষোভকারী এমনকি সাবেক প্রধানমন্ত্রীর এক ছেলের  বিরুদ্ধেও গোয়েন্দা তথ্য জোগাড় করতে পুলিশ আদালতের কোন ওয়ারেন্ট ছাড়াই পেগাসাস ব্যবহার করেছে।
ফোনে আড়ি পাতার বিষয়ে ৭টি প্রশ্নের উত্তর
ইসরায়েলি সফটওয়্যার দিয়ে কারা নজরদারি চালাচ্ছে ভারতে?
ইসরায়েলি স্পাইওয়্যার দিয়ে আইফোন হ্যাকিং-এর অভিযোগে মামলা
মি নেতানিয়াহুর বিরুদ্ধে করা দুর্নীতির মামলার বিচারের একজন সাক্ষীর ওপরও নজর রাখা হচ্ছিল বলে অভিযোগে বলা হয়।
ইসরায়েলের প্রধানমন্ত্রী নাফতালি বেনেট বলেছেন, প্রকাশিত রিপোর্ট সত্যি হলে এটি অত্যন্ত গুরুতর ব্যাপার।
তিনি বলেন, "এসব সরঞ্জাম সন্ত্রাসবাদ ও গুরুতর অপরাধের বিরুদ্ধে যুদ্ধের জন্য গুরুত্বপূর্ণ - কিন্তু ইসরায়েলি জনগণ বা কর্মকর্তার বিরুদ্ধে ব্যবহারের উদ্দেশ্যে এগুলো তৈরি হয়নি। সেকারণেই ঠিক কী ঘটেছে তা আমাদের বুঝতে হবে।"
ইসরায়েল সরকারের সাবেক কিছু কর্মকর্তা তাদের ফোন হ্যাক করার জন্য পুলিশের পেগাসাস সফটওয়্যার ব্যবহারের রিপোর্টটি রাষ্ট্রীয় পর্যায়ে তদন্ত করে দেখার আহ্বান জানিয়েছেন।
বিচার, অর্থ ও পরিবহন মন্ত্রণালয়ের সাবেক প্রধানরা ইসরায়েলি প্রধানমন্ত্রী নাফতালি বেনেটের কাছে পাঠানো এক চিঠিতে বলেছেন, তাদের মৌলিক অধিকার ক্ষুণ্ন হওয়ায় তারা অপমানিত এবং ক্ষুব্ধ হয়েছেন।
এই অভিযোগ খতিয়ে দেখতে ইসরায়েলের পুলিশ প্রধান তার ইউএই সফর সংক্ষিপ্ত করে ফিরে আসছেন। পুলিশ অভিযোগ অস্বীকার করছে।
ইসরায়েলি  প্রতিষ্ঠান এনএসও এই সফটওয়্যারটি তৈরি করেছে যা বিভিন্ন দেশের সরকারের কাছে বিক্রি করা হয়েছে। এনএসও অবশ্য বলছে, সাধারণ মানুষের ফোনে আড়ি পাতার জন্য তাদের পেগাসাস কেউ ব্যবহার করেনি।
এই সফটওয়্যার ব্যবহার করে বিভিন্ন দেশের ৫০ হাজারের মতো মানুষের ফোনে আড়ি পাতা হয়েছে এবং ফোনের ব্যবহারকারীরা এবিষয়ে কিছু জানতেও পারেনি।
সাধারণত ই-মেইল কিম্বা বার্তা পাঠিয়ে ফোন হ্যাক করার চেষ্টা করা হয়। কেউ যখন সেই ইমেইলের লিঙ্ক বা মেসেজে ক্লিক করেন তখনই ফোনে একটি সফটওয়্যার ইন্সটল হয়ে যায়, যার সাহায্যে ওই ফোনের ওপর নিয়ন্ত্রণ প্রতিষ্ঠা করা হয়।
কিন্তু পেগাসাসের ক্ষেত্রে ফোন ব্যবহারকারীর কোনো লিঙ্কে ক্লিক করার জন্য অপেক্ষা করতে হয়নি। এটি কোন ক্লিক ছাড়াই ফোনে ইন্সটল হয়ে যায়। পুরো প্রক্রিয়াটি ঘটে নিরবে এবং অবশ্যই ব্যবহারকারীর অজান্তে।
পুতিনের সাথে বৈঠকের পর ম্যাক্রঁ বললেন 'আগামী ক'দিন খুবই গুরুত্বপূর্ণ'
ইউপি নির্বাচনে নৌকা প্রতীকের বিপর্যয় কেন, বৈঠকে বসবেন হাসিনা
খেলার চাইতে না খেলার জন্য বেশি আলোচিত বাংলাদেশের যে ক্রিকেটার
ইরানের নিরাপত্তা সংস্থায় যেভাবে ঢুকে পড়েছে ইসরায়েলের মোসাদ
লতার মরদেহে শাহরুখ থুতু দিয়েছেন- অভিযোগ তুলছেন কট্টর হিন্দুরা

ইসরায়েলের সাবেক প্রধানমন্ত্রী বিনিয়ামিন নেতানিয়াহুর সহযোগীসহ সরকারি ব্যক্তিদের ওপর  নজরদারি করতে সেদেশের পুলিশ কোন পূর্ব-অনুমোদন ছাড়াই 'পেগাসাস' নামের স্পাইওয়্যার ব্যবহার করেছে -  এমন এক অভিযোগ ওঠার পর তা তদন্ত করতে এক কমিশন গঠনের কথা বলেছে ইসরায়েলি সরকার।